
REFERAT DE APROBARE

Privind  aprobarea indicatorilor tehnico-economici , a  documentatiei tehnico –economice faza Studiu Fezabilitate si a devizului general pentru  proiectul                                                             ,, Pista Velo Calea Timisoarei ”.


La data de 9 martie 2007, Uniunea Europeană a adoptat pachetul Energie pentru o lume în schimbare, angajându-se unilateral să reducă emisiile de gaze cu efect de seră cu 20% până în anul 2020, faţă de valorile din anul 1990, prin creşterea cu 20% a eficienţei energetice si prin atingerea unui procent de 20% de energie obţinută din surse regenerabile în mixul energetic.
Prin documentele strategice de promovarea a eficienţei energetice Municipiul Drobeta Turnu-Severin s-a angajat că îsi va îndeplini obiectivele până în 2025, pentru a atinge obiectivul local de reducere a emisiilor de gaze cu efect de seră. Documentele strategice definesc măsurile concrete de reducere, împreună cu planificarea în timp, responsabilităţile desemnate si bugetele propuse.
Creşterea mobilităţii urbane si interurbane sunt teme principale ale Uniunii Europene pentru perioada 2020-2025, astfel, realizarea traseelor pietonale si pentru biciclisti reprezintă pritorităţi de finanţare în exerciţiul în curs al Uniunii Europene.
În acest context a devenit esenţial master planul mobilităţii integrate (PMUD - Planul de Mobilitate Urbană Durabilă) care trebuie să se incadreze în planurile stabilite privind dezvoltarea urbană si mobilitatea cetăţenilor, bunurilor si serviciilor si care conţine soluţii de mobilitate urbană alternativă asa cum sunt pistele de bicicletă.
	Creşterea mobilităţii urbane prin crearea pistelor pentru biciclişti este unul din obiectivele majore ale Planului de Mobilitate Urbana Durabila precum si a Programului National de Redresare si Rezilienta . Prin infiintarea de noi tronsoane cu caracter nemotorizat sunt preconizate rezultate in comutarea cetatenilor de la autoturismul propriu la tranzitul pietonal si bicicleta avand ca si consecinta reducerea emisiilor de CO2 (GES). Tronsoanele ce fac obiectul proiectului pot asigura un flux de trafic pietonal si velo de tranzit reprezentand o alternativa ecologica si sanatoasa de transport pentru cetateni si turisti in conformitate cu prevederile programelor nationale condiţii specifice de accesare a fondurilor, Componenta 10: - Fondul local – I.1.4. – Asigurarea infrastructurii pentru transport verde – piste pentru biciclete (si alte vehicule electrice usoare) la nivel local/metropolitan, dupa caz investiţii destinate transportului electric si nemotorizat:
· Construirea/modernizarea/reabilitarea/extinderea pistelor/traseelor pentru biciclete;
· Construirea/modernizarea/extinderea de zone si trasee pietonale şi semi-pietonale ;
		Astfel proiectul detaliat şi fundamentat din punct de vedere tehnic şi economic în continuare vizează asigurarea infrastructurii necesare pentru promovarea unei soluţii alternative de transport urban care să asigure un acces mai uşor al persoanelor la locurile de muncă, la furnizorii de servicii sau alte zone de interes; scăderea timpilor de deplasare şi a costurilor de transport; reducerea poluării şi a consumului de energie; descongestionarea traficului precum şi îmbunătăţirea siguranţei în trafic.

Având în vedere :
· Referatul Serviciului Investiţii din cadrul Direcţiei Dezvoltare Locală, înregistrat sub nr. ……… / …...05.2023, cu propuneri privind procedura de aprobare a documentaţiei tehnico-economice şi a indicatorilor tehnico- economici, prin aplicarea prevederilor  art. 7 alin (7) din HG nr 907 din 29 noiembrie 2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
· art. 41, art. 44, art. 45 din Legea 273/2006 privind finanțele publice locale, actualizată;
· art. 7, alin (6) din H.G. nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor /proiectelor de investiţii finanţate din fonduri publice, actualizată;
· prevederile art. 84, art.129, alin. (1) si alin. (2), lit. b), alin. (4), lit. d, art. 139, alin (1) și alin. (3), lit. a) și art. 196, alin (1), lit. a), din Codul Administrativ aprobat prin OUG nr. 57/03.07.2019,
vă supunem spre analiză, dezbatere și aprobare prin HCL a indicatorilor tehnico-economici si a Devizului general  la faza SF pentru obiectivul de investiții ,,Pista velo Calea Timisoarei”. Se ataseaza prezentului raport Anexa 1 cu indicatorii tehnico-economici, Anexa 2 – Deviz general al obiectivului de investitii .

